***Final Destination*** er en amerikansk skrekkfilm fra 2000, regissert av James Wong. Manus ble skrevet av James Wong, Glen Morgan, og Jeffrey Reddick. Dette var den første filmen i Final Destination-filmserien. Hovedrollene spilles av Devon Sawa, Ali Larter, Kerr Smith, og Tony Todd.

Devon Sawa spiller en tenåring som unnslipper døden i en katastrofal flyulykke. Han og en del få andre forlater han flyet like før avgang, og flyet eksploderer rett etter takeoff. Men Døden ønsker fremdeles å hente alle som hadde unnsluppet ulykken, og en rekke merkelige eller overnaturlige hendelser begynner å skje.

Handling
--------

Tenåringen Alex Browning og klassekameratene hans går om bord på Volée Airlines Flight 180 – en Boeing 747 på John F. Kennedy internasjonale lufthavn. Men rett før flyet skal lette, får Alex en sterk forutanelse om at det kommer til å eksplodere i luften, og at alle om bord kommer til å miste livet. Etterhvert som stadig flere av hendelsene han så for seg begynner å skje i virkeligheten, får Alex panikk.

Han begynner å slåss med klassekameraten Carter Horton, og dette fører til at begge må forlate flyet sammen med Alex' bestevenn Tod Waggner, Carters kjæreste Terry Chaney, læreren Valerie Lewton og elevene Billy Hitchcock og Clear Rivers. Like etter eksploderer flyet rett etter avgang. Etterpå blir de overlevende avhørt av to FBI-agenter, Weine og Schreck, som begge er svært skeptiske til Alex.

39 dager senere, etter å ha deltatt på en minnegudstjeneste for ofrene, henger Tod seg selv i dusjen ved et uhell. Hans dødsfall blir stemplet som selvmord. Men alle de overlevende har forstyrret Dødens plan, som nå krever livene til dem som var ment å dø i flyulykken. Kort tid senere blir Terry overkjørt og drept av en buss.

Etter å ha sett en nyhetsrapport om årsaken til eksplosjonen, konkluderer Alex med at Døden finner de overlevende fra ulykken i samme rekkefølge som det var meningen at de skulle dødd på flyet. Men Alex kommer for sent til å redde Valerie Lewton da huset hennes eksploderer etter at hun er blitt spiddet av en fallende kjøkkenkniv. Dagen etter, mens Alex gjemmer seg i en befestet hytte, husker han at han byttet sete med to klassekamerater i den visjonen han hadde før han måtte forlate flyet.

Rolleliste
----------

* Devon Sawa – Alex Browning
* Ali Larter – Clear Rivers
* Kerr Smith – Carter Horton
* Kristen Cloke – Valerie Lewton
* Seann William Scott – Billy Hitchcock
* Chad E. Donella – Tod Waggner
* Amanda Detmer – Terry Chaney
* Daniel Roebuck – FBI-agent Weine
* Roger Guenveur Smith – FBI-agent Schreck
* Tony Todd – William Bludworth

Oppfølgere
----------

Det er laget fire oppfølgere.

* *Final Destination 2* hadde premiere i USA den 31. januar 2003
* *Final Destination 3* hadde premiere i 2006
* *Final Destination 4* hadde premiere i 2009
* *Final Destination 5* hadde premiere i 2011

Se også
-------

* *Final Destination* (filmserien)

Referanser
----------

1. 1 2  ; besøksdato: 9. april 2016.
2. 1 2 3 4 5 6 7 8 9 10 11 12  ; besøksdato: 9. april 2016.
3. ↑  ; besøksdato: 9. april 2016.
4. ↑  ; besøksdato: 9. april 2016.
5. ↑  ; besøksdato: 9. april 2016.
6. ↑  ; besøksdato: 9. april 2016.
7. ↑  ; besøksdato: 9. april 2016.
8. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) *Final Destination* på Internet Movie Database Rediger på Wikidata

* (no) *Final Destination* hos Filmfront Rediger på Wikidata

* (sv) *Final Destination* i Svensk Filmdatabas Rediger på Wikidata

* (da) *Final Destination* i Danmark Nationale Filminstitut Rediger på Wikidata

* (en) *Final Destination* på AllMovie Rediger på Wikidata

* (fr) *Final Destination* på Allociné Rediger på Wikidata

* (nl) *Final Destination* på MovieMeter Rediger på Wikidata

* (en) *Final Destination* på Turner Classic Movies Rediger på Wikidata

* (en) *Final Destination* på American Film Institute Rediger på Wikidata

* (en) *Final Destination* på Rotten Tomatoes Rediger på Wikidata